राष्ट्रपति चुनाव 2017 : हरियाणा में विधायकों ने किया मतदान
Date posted: July 17, 2017 5:35 PM
चंडीगढ़: देश के 14वें राष्ट्रपति के चुनाव के लिए हरियाणा में सोमवार सुबह 10 बजे से मतदान जारी है। विधायक अपने मताधिकार के इस्तेमाल के लिए विधानसभा पहुंच रहे हैं। हरियाणा विधानसभा में सत्तारूढ़ भारतीय जनता पार्टी (भाजपा) विधायक कमल गुप्ता और लतिका शर्मा शुरुआती घंटों में वोट डालने वालों में शामिल रहे। हरियाणा की 90 सदस्यीय विधानसभा में भाजपा के 47 विधायक हैं।
नए राष्ट्रपति के लिए राष्ट्रीय जनतांत्रिक गठबंधन (राजग) के उम्मीदवार रामनाथ कोविंद और विपक्षी पार्टियों की संयुक्त उम्मीदवार पूर्व लोकसभा अध्यक्ष मीरा कुमार के बीच मुकाबला है। सभी निर्वाचित सांसद और विधायक प्रणब मुखर्जी के उत्तराधिकारी के चुनाव के लिए मतदान कर रहे हैं, जिनका कार्यकाल 25 जुलाई को समाप्त हो रहा है।
awa_Deva eng_Latn awa_Deva awa_Deva